runetrust/blame-folketinget-dk huggingface dataset:
Mogens Lykketoft (S), 1999-09-07:
Så nu er vi altså nede på at snakke om, hvorvidt det skal være 407 mia. kr. eller 405 mia. kr. i statslige indtægter, fordi de nye, konkrete forslag til nye indtægter, som vi har nævnt de fleste af i debattens løb, er et par milliarder. Så skal det jo i parentes bemærkes, at til gengæld falder både selskabsskat og pensionsordningsbeskatning mange, mange flere milliarder kroner.
Margrethe Vestager (RV), 2007-10-04:
FN siger jo, at den situation, de er i, hvis de vender tilbage, det gælder især kvinder, er risiko for tvangsislamisering - det ved jeg at statsministeren er meget imod i en dansk sammenhæng; Det Radikale Venstre er imod det både i en dansk sammenhæng og i andre lande - og også at vold og voldtægt hører til dagens orden.
Peder Hvelplund (EL), 2016-04-15:
Og der kan man sige, at det, der er vigtigt for os, jo netop er det, at når vi ved, at en forudsætning for, at tvangstilbageholdelse virker – og det er jo en stor beslutning for kommende forældre at skulle træffe – og at der er et bedre behandlingstilbud end det, der er i dag, bekymrer det så ikke ordføreren lidt, at vi, når vi godt ved det, så alligevel øger muligheden for det, for på den måde respekterer vi jo ikke moderens valg i forhold til at sige, at hun har brug for noget støtte i forbindelse med tvang, for vi stiller ikke det behandlingstilbud op, som vi ved der er brug for?
Henrik Frandsen (M), 2023-03-29:
Der er en hel række af områder: Hele uddannelsesområdet – ikke kun universitetsområdet – skal reformeres; vi har beskæftigelsesområdet, som er en del af det, der skal gennemføres; vi har en Sundhedsstrukturkommission, som også skal gå ind og lave et grundlag for at træffe nogle beslutninger.
Keld Albrechtsen (EL), 1999-02-23:
Nu spørger ministeren så, om vores opfattelse virkelig medfører, at vi ønsker dårligere boliger, for at folk kan få råd til at bo i dem, men vi er faktisk af den opfattelse, at den byfornyelse, der foregår i København i dag, er med til at presse de svageste grupper på boligmarkedet ud i en helt ulykkelig situation.
Søren Søndergaard (EL), 2003-02-18:
Det her forslag forhindrer jo på ingen måde et flertal i Folketinget i at lave alle de krigsforberedelser, de vil; Venstre, De Konservative og Dansk Folkeparti må forberede alle de krige, de vil, i henhold til det her forslag. Det, det her forslag handler om, er, at hvis man ønsker at lave den konkrete forberedelse, skal man tage det op og få det vedtaget i Folketinget efter en åben debat - det er det, der står i forslaget - i stedet for kun at tage det op på et lukket møde i Det Udenrigspolitiske Nævn, hvor folk ikke kan høre, hvad der foregår, og hvor der ikke er en åben diskussion, der er tilgængelig for befolkningen.
Helge Adam Møller (KF), 2004-11-18:
Det lyder lidt på det, fru Elisabeth Arnold siger, som at hvis man nu fulgte nøjagtig det forslag til vedtagelse, som de fire partier har lagt frem, var det fuldstændig stensikkert, at så ville der aldrig kunne ske en skandale, altså at der var et eller andet privat firma eller en offentlig myndighed eller en kommune, som brød Datatilsynets regler, og at det medførte noget ubehageligt.
Kristian Jensen (V), 2012-05-15:
Helt tilbage i 2009 kom den første praktikpladsaftale, og samtidig kom der en udvidelse af skolepraktikordningen, som jeg ikke mener er nogen optimal løsning, men nærmere en nødløsning, i forhold til det der er endnu værre, nemlig at de unge mennesker ikke kan få gennemført deres uddannelse.
Line Barfod (EL), 2008-04-17:
Der ville det altså være fornuftigt at prioritere at bruge landbrugsarealerne til fødevarer, så vi kunne holde fødevarepriserne i ro, eller som minimum, når man nu gerne vil have den her besynderlige landbrugspolitik, at prioritere, at det i hvert fald sikres, at det ikke er de fattigste, der kommer til at betale prisen ved voldsomt stigende fødevarepriser.
Bent Hindrup Andersen (EL), 1998-01-20:
Når det er sagt, vil jeg sige, at jeg synes, det er helt uacceptabelt, at vi i dag tillader tylosin, og når jeg foreslår, at vi lægger en afgift på, så er det ikke, fordi jeg er imod forbudet, men så er det, fordi mange af dem, der taler for forbudet, jo er dem, der svinebinder os til EU's diktater, når det drejer sig om, at vi ikke selv skal kunne være herre i eget hus, når det drejer sig om at sikre ordentlige fødevarer.
Jeppe Kofod (S), 2005-04-28:
Oven i købet kan man sige, at det jo er endnu mere alvorligt, når man hører, at den nuværende justitsminister i USA faktisk mener, at det er o.k. at bruge nogle af de her metoder, så længe det foregår i oversøiske områder og foregår over for ikkeamerikanske statsborgere.
Rasmus Nordqvist (ALT), 2017-12-19:
Da vi så faldt over de her olieprisscenarier – og jeg skal være helt ærlig og sige, at det ikke var noget, jeg umiddelbart kendte meget til, inden jeg begyndte at sidde og læse på det – så kunne vi lige pludselig se, at eksempelvis en aftale som Nordsøaftalen jo lagde til grund, at en oliepris blev meget, meget høj, og så ville der komme et tilbageløb af et tocifret milliardbeløb, altså rigtig mange penge.
Yildiz Akdogan (S), 2009-12-10:
Barnet har aldrig haft indflydelse på den beslutning, og når barnet nu ikke kan gøre for dets undfangelse, skal det vel heller ikke straffes økonomisk for at have en mor, der har besluttet sig for at tage sagen i egen sprøjte og fået et barn ved kunstig befrugtning eller valgt at søge adoption uden partner.
Elsebeth Gerner Nielsen (RV), 2006-03-28:
»Idet Folketinget konstaterer, at Danmark mangler højtuddannet arbejdskraft på en række områder, og at konkurrencen i verden står om talenter, viden og færdigheder, opfordres regeringen til inden udgangen af folketingsåret: – at indføre en ordning, så højtuddannede udlændinge mere frit kan søge arbejde i Danmark på overenskomstmæssige vilkår over et vist lønniveau, – at de danske ambassader får til opgave at bidrage til at skaffe velkvalificeret arbejdskraft til Danmark, – at der gives langt bedre mulighed for, at flere udenlandske studerende kommer til Danmark, – at alle udenlandske studerende efter endt videregående uddannelse får mulighed for at søge arbejde i Danmark på overenskomstmæssige vilkår, – at sagsbehandlingen bliver hurtigere og reglerne smidigere, og – at der iværksættes en undersøgelse af, hvilken betydning Danmarks omdømme i udlandet har for Danmarks muligheder for at tiltrække relevant højtuddannet udenlandsk arbejdskraft.«
Karen Ellemann (V), 2016-11-11:
Jeg mener faktisk, at det vigtigste overhovedet i forhold til løsningen omkring tiden efter et krisecenterophold lige præcis er den klare beslutning, den klare lovgivning, vi har i § 109 i serviceloven om lige præcis kommunens forpligtelse til den her koordinering, den her kontakt.
Dennis Flydtkjær (DF), 2019-11-15:
Det handler om brugen af A- og B-aktier, der som beskrevet kan bruges til, at man kan skabe et kunstigt skattemæssigt aktietab, udskyde beskatning af aktieavancer eller omgå udbyttebeskatning, og jeg er helt med på, at det er godt, at man får stoppet det.
Louise Schack Elholm (V), 2018-01-23:
Derudover lægger vi også op til en moderationsordning, hvad angår spiritusproducenter, sådan at vi giver de mindre spiritusproducenter – vi har jo en gryende underskov af små spiritusproducenter i Danmark, der producerer alt mulig forskelligt, f.eks. gin og whisky – en håndsrækning, så de bedre kan komme i gang.
Nicolai Wammen (S), 2003-12-12:
Men det, som vi jo desværre ser i øjeblikket, er, at de kommune- og amtsaftaler, som Dansk Folkeparti har været med til at bære igennem for regeringen, gør, at man ude i amterne er så presset på sin økonomi, at man simpelt hen ikke har mulighed for at gøre alt det, man gerne vil.
Troels Lund Poulsen (V), 2007-01-25:
Jeg vil gerne starte med at sige til hr. Jan Petersen, at det er helt korrekt, at jeg undrer mig over, at fru Helle Thorning-Schmidt ikke har fundet lejlighed til at være til stede i Folketingssalen i dag – alene af den grund at jeg ved, at fru Helle Thorning-Schmidt er til stede her i huset, hvor jeg har mødt hende.
Per Kaalund (S), 2007-05-08:
Det er dramatiske tal, der foreligger fra Menneskerettighedsdomstolen, hvor der jo i 2006 blev afsluttet 42.000 sager, men der kom 55.000 nye til, og vi kan jo se af tallene, at det er Rusland som eksempel, der topper med over 19.000 sager.
Kim Edberg Andersen (NB), 2023-05-23:
Altså, vi er ikke med i aftalen, men jeg bliver lidt forvirret over, hvordan demokratiet virker herinde, så vil ordføreren ikke bare lige klargøre for mig, at det er regeringen, der har serveretten og pligten til at udføre de ting, de har indgået aftaler om?
Jørn Jespersen (SF), 1998-11-13:
Sundhedsministeren mener, at jeg er meget interesseret i lusebekæmpelse, ligesom sundhedsministeren for sit eget vedkommende jo har fremsat et forslag, der er meget optaget af ormebekæmpelse, og det giver mig anledning til nyformulering af et gammelt ordsprog, nemlig man skal ikke kaste med lus, når man selv har orm.
Holger K. Nielsen (SF), 2010-02-23:
Men jeg er helt enig i, at der i forbindelse med kampfly i forhold til suverænitetshåndhævelse, i forhold til et afvisningsberedskab, i forhold til overvågning og også i forhold til visse internationale operationer godt kan være behov for, at man får, om jeg så må sige, overtaget i luften;
Karen Ellemann (V), 2015-04-30:
Der må jeg være ærlig og indrømme, at jeg har lidt svært ved at forstå nogle dele af beslutningsforslaget, fordi det nemlig allerede i dag er sådan, at borgerservice har en pligt til at yde helhedsorienteret vejledning og til at hjælpe ikke digitalt parate borgere og borgere med særlige behov, når det drejer sig om Udbetaling Danmark.
Joachim B. Olsen (LA), 2018-09-06:
Jeg henviser til den viden, der er på området, når man ved, at højere ydelser fører til længere forløb og flere på overførsel, og når man ved, at det at være på overførsel i sig selv er medvirkende til, at risikoen for, at børnene selv kommer på overførselsindkomst, bliver markant større – den bliver 40 pct. højere.
Per Clausen (EL), 2011-05-05:
den aftale er så heldigvis opsagt, så det giver jo muligheder for at gå begge veje, kan man sige, og det slagsmål tager vi selvfølgelig også politisk – og når regeringen tilsyneladende sammen med et flertal i Folketinget ønsker at forringe efterlønnen, ja, måske endda fjerne den helt og yderligere forhøje pensionsalderen, så synes man helt ærligt, at det vil man også gennemføre for sig selv.
Tove Fergo (V), 2004-01-14:
Så man kunne godt efter min mening skelne mellem at være vidne og så være forpligtet på at opdrage barnet i den kristne tro, hvis forældrene dør. Men det regner jeg bestemt med at biskopperne arbejder med i det udvalg - det siger de de gør - og det kommer de med et bud på.
Henning Hyllested (EL), 2013-02-07:
Jeg vil sige, at der næsten ikke er noget sted, hvor vi går mere ind for øget kontrol ind på det her område, også i erkendelse af sammen med politiet, at det er en betændt branche, vil jeg sige til hr. Kristian Pihl Lorentzen – det er en betændt branche.
Karina Lorentzen Dehnhardt (SF), 2025-10-22:
Dem har vi fået, og her kan vi se, at forsvarsministeren faktisk allerede fortalte om det her på et lukket samråd i 2021, hvor hun sagde: Som jeg er oplyst, omfatter det – og det er altså undersøgelsen – telefoner, iPads, simkort og iCloudkonti.
Pernille Rosenkrantz-Theil (EL), 2003-12-12:
Det er jo sådan, at når pensionisterne i forligets løbetid går glip af over 5.000 kr., så kunne det jo godt være, at der var nogle vælgere, der måske følte sig lidt snydt af, at Dansk Folkeparti lige pludselig synes, at det er en god idé at være med til den her ordning.
Klaus Hækkerup (S), 2003-04-24:
Når de går ind og analyserer, hvad det er, der gør, om der er mange eller få, der får førtidspension, så afhænger det af tre ting: Hvor meget politikerne i kommunen engagerer sig, hvor meget forvaltningen engagerer sig, hvor frie rammer de får, og for det tredje, hvor meget de inddrager klienterne i det.
Per Larsen (KF), 2023-02-07:
Så er sundhedsvæsenet jo ikke skattefinansieret fuldt ud, da vi betaler antagelig 17-18 pct. selv; ja, vi betaler rent faktisk rigtig mange milliarder selv – over 4.000 kr. fra hver eneste dansker, ung som gammel, betales der til sundhedsvæsenet.
Morten Homann (SF), 2002-02-27:
af, at Arriva har lavet sine forslag til køreplan på de jyske strækninger, som er blevet udliciteret, og det har været udsat for en ret voldsom kritik ikke mindst fra de pendlere, som i de her udkast må se de specielle tog, som i dag er indsat i myldretiden, skåret væk fra køreplanerne, sådan at togbetjeningen er blevet forringet for de her pendlere i de jyske amter, som det drejer sig om. I den forbindelse vil jeg gerne have ministeren til at bekræfte, at den beslutning om togbetjeningen, der ligger i det her, på de jyske strækninger efter den 1. januar 2003, herunder betjening af tog i myldretiden, var ministerens beslutning og ikke Arrivas?
Karsten Hønge (SF), 2019-04-25:
Grunden til, at jeg vil tillade mig lige at sige det sådan med et skævt smil, er jo, at SF havde det her nærmest identiske forslag til behandling her i Folketingssalen i 2015, og der erkendte man jo også fra alle mulige sider, at det også var noget, man skulle have gjort noget ved.
Rasmus Jarlov (KF), 2023-04-20:
Havde der som sagt været tale om en omlægning, hvor man satte andre skatter ned, kunne vi jo tale om det, men det er der ikke her; der er bare tale om en ren skattestigning i lodret modstrid med Venstres skattestop, og det er også i modstrid med det, som vi andre borgerlige partier arbejder for, nemlig at skattetrykket ikke må stige i Danmark og helst skal sættes ned.
Mogens Jensen (S), 2010-01-20:
Jeg synes, det er så sørgeligt, at vi har en kulturminister her i dag, der vel kan forsvare folks ret til at sige hvad som helst – det gør jeg også, også når det gælder folketingsmedlemmer og for den sags skyld bestyrelsesmedlemmer i Danmarks Radio – men som ikke kender sine rammer og sin rolle i den her sammenhæng.
Jann Sjursen (KRF), 1998-06-17:
Men så må vi jo lave lovændringer, så det kunne sikres, at orloven eventuelt kunne udskydes i en periode, hvis man ikke kan få erstatningsarbejdskraft, og den slags ting er vi selvfølgelig også villige til at se på i forbindelse med forsøgene på at sikre småbørnsforældre både ret til orlov og ret til deltidsarbejde. Men vi når altså ikke videre, hvis de umiddelbare problemer, der hele tiden opstår, skal forhindre os i at tage nogle skridt fremad.
Karsten Lauritzen (V), 2013-05-07:
Jeg skal bare høre hr. Jeppe Mikkelsen, om hr. Jeppe Mikkelsen deler justitsministerens vurdering af, at man er på vej til at løse bandekonflikten, at der er grund til optimisme, eller om Det Radikale Venstres ordfører og Det Radikale Venstre ligesom de borgerlige partier er under det indtryk, at vi desværre ser en ændring i kriminalitetsmønsteret og dermed altså også har nogle andre udfordringer end dem, vi tidligere har haft.
Peter Skaarup (DF), 2021-11-23:
Derfor synes vi i Dansk Folkeparti, at det er godt, at vi nu med et flertal herinde i hvert fald får slået fast, at livstidsdømte selvfølgelig ikke skal kunne fortsætte deres liv mere eller mindre, som om ingenting er hændt, mens de sidder i fængsel, men så en livstidsdom reelt betyder livstid, og så alle mulige historier om deres opførsel ikke på den måde bliver omdrejningspunkt.
Søren Krarup (DF), 2005-03-02:
Der er undervisningspligt, der er ikke skolepligt, men undervisningspligten betyder jo ikke, at det er ligegyldigt, om børnene lærer noget, og det at kræve også friskoler til ansvar for den kundskabsmæssige del af skolen har intet at gøre med et indgreb imod åndsfriheden.
Aage Frandsen (SF), 2004-11-30:
Jeg er jo vant til tit at være i mindretal, det er også meget generende, men jeg lever sådan set fint med det, og jeg ville også leve fint med, at der var en folkeafstemning, der gik mig imod; der er ganske mange folkeafstemninger, der er gået mig imod, der er også nogle, som jeg har været med til at vinde, men det er jo vilkårene under alle omstændigheder.
Lars Barfoed (KF), 2010-05-26:
Med hensyn til den færøske justitsministers syn på sagen har jeg svaret fru Annika Olsen på hendes henvendelse om udnævnelsen af den nye chefpolitiinspektør den 13. april og redegjort, som jeg også har gjort det nu, for, hvordan reglerne faktisk er i den færøske retsplejelov, og hvorfor der ikke skal indhentes en sådan udtalelse.
Pernille Sams (KF), 2001-03-02:
Det er vores opfattelse, at man på den her måde meget let risikerer at få udarbejdet noget, der kunne opfattes som lovsjusk, og som man ville have gjort anderledes, hvis man havde afventet den sidste del af arbejdet, som altså kun er ½ år ude i fremtiden, så vidt jeg kan forstå.
Pernille Rosenkrantz-Theil (S), 2024-06-04:
Det er ikke for at genoplive hele debatten, men måske for at korrigere nogle af de ting, hvor jeg synes man forsøger at tage nogle utrolig lette point på noget, som vi jo alle sammen godt ved er ekstremt dilemmafyldt og helt vildt svært, fordi vi jo for det meste står i en situation, hvor vi har tre hensyn, vi skal tage samtidig: Det er hensynet til det enkelte individ, dvs. den beboer, der bor på botilbuddet; det er hensynet til de andre beboere, der bor på botilbuddet; og det er hensynet til personalet, der arbejder på botilbuddet.
Claus Hjort Frederiksen (V), 2004-05-12:
Inden kommunen stopper udbetalingen af sygedagpenge, skal den beslutte, om der skal træde en anden ydelse i stedet - det kan være førtidspension, fleksjob eller revalideringsydelse - og hertil kommer, at en person, der er uden andet forsørgelsesgrundlag, kan få udbetalt kontanthjælp, hvis den pågældende ikke har formue eller ikke har en ægtefælle, hvis indtægt kan dække forsørgelsen.
Astrid Carøe (SF), 2025-10-21:
Det er selvfølgelig noget, der skal ordnes i overenskomstforhandlingerne, men jeg vil gerne sende et kæmpe skulderklap til arbejdsmarkedets parter, som allerede har rykket meget på antallet af uger med løn, siden vi vedtog loven om øremærket barsel til mænd.
Balder Mørk Andersen (SF), 2019-10-31:
Når man fra Alternativets side siger, at vi skal ramme Erdogan på pengepungen, underforstået at det så fører gode ting med sig, så kunne jeg godt tænke mig at spørge Alternativets ordfører, om man kunne forestille sig, at der står andre herskere parat i den her verden med en måske større pengepung og med en større sikkerhedsmæssig usikkerhed til følge for EU og for Mellemøsten og for den samlede verden?
Frank Aaen (EL), 2006-05-10:
Det her spørgsmål drejer sig om, hvordan man bruger gældende regler, og derfor kommer nu det her spørgsmål til justitsministeren: Hvis et fly, der er ejet af en kendt narkobaron, og som tidligere beviseligt har været anvendt til at foretage smugling af narkotika, eller et fly, der ejes af en kendt alfons, hvor det fly tidligere har været brugt til at transportere kvinder, som vi ved er endt i sexindustrien som prostituerede imod deres vilje, kommer til Danmark, flyver gennem Danmark og eventuelt lander i en dansk lufthavn, vil myndighederne så bare lade det passere uden at gøre noget, eller vil det være anset for at være grund nok til at gå til retten og foretage de indgreb, som ministeren har beskrevet man kan foretage?
Magni Arge (T), 2016-05-20:
Hvad angår det forsvarspolitiske og at man har adgang til rådføring, som er i Udenrigspolitisk Nævn, kan jeg bare sige, at det er meget svært at få adgang til Udenrigspolitisk Nævn, og jeg tror, at det vil være det rigtige at forelægge det her for det færøske parlament i forhold til at komme med en udtalelse.
Jeppe Kofod (S), 2009-11-06:
Jeg synes, den vinkel er meget vigtig, og derfor er jeg også glad for, at regeringen har fastslået, at der er behov for øgede indsatser og ressourcer på klimaområdet i tillæg til det, vi allerede gør med hensyn til fattigdomsorienteret ulandsbistand og andre politikker til at fremme udviklingslandenes forhold.
Anders Fogh Rasmussen (V), 2002-11-13:
Men det, hr. Frank Jensen dermed siger, er, at når politiet har foretaget en politimæssig vurdering af, at der er grundlag for en anholdelse, så kunne eller burde regeringen have trukket i nødbremsen og sagt: Nej, vi tilsidesætter politiets politimæssige vurdering.
Jesper Langballe (DF), 2003-01-24:
Fru Hanne Severinsen har forklaret noget om den træghed, der er ved det nuværende kollegialitetsstyre, og jeg kan da godt på dét punkt i nogen grad følge fru Hanne Severinsen, men jeg mener ikke, man skal sige, at tilstandene i dag er ideelle, specielt ikke for de folk, der brænder for at forske, men bliver sat til at administrere i stedet for.
Kim Edberg Andersen (NB), 2023-11-09:
Så bliver jeg bare nødt til at sige, at man skal huske, at det er meget naturligt, at dyr føder afkom, som afgår ved døden, og jeg afventer stadig væk, at fortalerne for, at det er et stort problem i standardproduktionen, siger, hvorfor det er meget bedre i forhold til de fritgående grise.
Carolina Magdalene Maier (ALT), 2017-01-13:
Den frie forskning vil ad egne veje, tror vi på, komme frem til de løsninger på de væsentligste samfundsudfordringer, som vi står over for, simpelt hen fordi forskningsvæsen i sig selv vil søge løsninger på de til enhver tid aktuelle og mest presserende samfundsudfordringer, som vi står over for.
Henrik Svane (RV), 2000-01-19:
Ét forslag til, hvordan vi bedre får de folk af fremmed herkomst, som måske har boet her i flere generationer, ind på arbejdsmarkedet, så de bliver gjort duelige, får et større selvværd og får mulighed for at betale skat til det danske samfund for at forbedre vort samfunds videre færd i demokratisk retning?
Per Clausen (EL), 2008-03-28:
For den sags skyld kunne man lade dem blive inden for transportsektoren, men så sikre, at der faktisk skete en udvikling af de alternativer, som efter vores mening er nødvendige, og hvor der jo er brug for mange investeringer i fremtiden og formentlig også brug for nogle supplerende foranstaltninger på både kort og lang sigt, særlig da, hvis vi vil sikre, at godstransport ved hjælp af jernbane bliver at attraktivt alternativ til vejtransport.
Thomas Jensen (S), 2011-05-03:
Derfor vil jeg spørge Dansk Folkepartis ordfører, nu når der bliver fokuseret på vejledning, om Dansk Folkeparti vil være garant i forligskredsen om Udbetaling Danmark for, at man fremover også vil kunne gå op på sin kommune som ældre og få hjælp og vejledning, når man skal lave sådan nogle ansøgninger her.
Ulrik Kragh (V), 2003-03-12:
Arbejdsgruppens vurderinger vil indgå i grundlaget for kommende forhandlinger om et nyt forsvarsforlig, og Folketinget noterer sig endvidere, at det er regeringens hensigt at indlede drøftelser med Folketingets partier om et nyt forsvarsforlig i begyndelsen af 2004.«
Pia Christmas-Møller (UFG), 2008-05-22:
Det andet spørgsmål, jeg gerne vil stille, er: Hvis det måtte blive sådan, at kulturministeren skal deltage i åbningsceremonien, vil kulturministeren så her garantere, at han vil sige ja tak til en invitation, der måtte komme f.eks. fra Amnesty International, hvor man indbyder den presse, der måtte være til stede, og hvor man får sat lys på de kritisable forhold?
Jens Rohde (KD), 2021-12-21:
Jeg blev egentlig så glad under hr. Lars Løkke Rasmussens tale, fordi han maner til refleksion, og som jeg hørte i første omgang også selvrefleksion, men så kommer der en konklusion til sidst i talen, som gør mig en lille smule forvirret, for er det hr. Lars Løkke Rasmussens opfattelse, at det var en fejl at nedsætte Rigsretten, og at det er det, man skal gøre sig en overvejelse om?
Ritt Bjerregaard (S), 2000-03-15:
Ja egentlig, vil jeg sige til hr. Albrechtsen, har jeg ikke meget at tilføje til det, energi- og miljøministeren svarede for et øjeblik siden, måske undtagen det ene, at det slet ikke er sikkert, at det lovforslag, der nu behandles i EU, har været igennem al den behandling, et sådant forslag skal igennem, inden år 2002.
Aaja Chemnitz Larsen (IA), 2021-10-07:
Så vil jeg sige, at min datter har en kvindelig kæreste, så jeg har også oplevet det privat, og det har også udfordret mig lidt som mor, i forhold til om jeg har et sprog, der er respektfuldt nok over for min datter, og har jeg selv en opfattelse, som er bred nok til ligesom at kunne rumme de tanker og de overvejelser, som der er.